# name
Normalització de les vocals mitjanes anteriors en català en parla espontània

# metadata.dc.description.abstract[].value
En aquest article presentem els resultats obtinguts en una investigació basada en l'anàlisi acústica de les vocals mitjanes anteriors normalitzades del català central en un context de parla espontània. Hem utilitzat el Corpus oral de parla espontània de Font-Rotchés (2006), i el de Rius-Escudé (en premsa), que contenen 60 hores de material audiovisual, del qual hem seleccionat 177 vocals mitjanes anteriors, 98 d'altes i 79 de baixes, emeses per 67 informants catalans, homes i dones, de la varietat dialectal central, d'edats compreses entre els 18 i els 80 anys, de diferents professions que s'expressen en un context de parla espontània. Per fer l'anàlisi acústica, hem utilitzat l'aplicació d'anàlisi i síntesi de veu PRAAT, que ens ha permès extreure els valors dels dos primers formants (F1 i F2) de cada so vocàlic, i de l'aplicació SPSS Statistics 17.0 per comprovar la fiabilitat dels resultats. Per calcular la desviació típica, realitzar els histogrames i els gràfics de caixes, hem utilitzat el programa d'anàlisi estadística GSTAT2. Amb l'objectiu de reduir les diferències acústiques associades a les peculiaritats morfològiques de la cavitat oral dels informants, hem relativitzat les dades dels formants vocàlics seguint el procediment de normalització intrínseca del parlant S-centroid, proposat per Watt & Fabricius (2002). Així, hem obtingut els valors acústics normalitzats dels formants F1 i F2 de les vocals mitjanes anteriors del català en parla espontània.

# metadata.dc.relation.ispartof[].value
Normas. Revista de estudios lingüísticos hispánicos, 2015, num. Anejo 7, p. 421-430

# metadata.dc.rights[].value
cc-by-nc-nd (c) Rius-Escudé, A et al., 2015

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
Normalització de les vocals mitjanes anteriors en català en parla espontània